《出京答黄士明吉士》
明代·卢龙云

再入长安道，相逢愧逐喧。文雄官自达，骨傲位难尊。

我更莲花府，君惟竹素园。预知供奉日，应制几千言。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。